**Väikehanke tootmishoone ja garaaž-alajaama fassaadi ümberehitamise hanketeade**

OÜ Tapa Vesi kutsub teie ettevõtet esitama pakkumust tootmishoone ja garaaž alajaama rekonstrueerimiseks (soojustamiseks) asukohaga Rakvere tee 1, Tapa.

1. **Hanke eesmärk**

Hanke eesmärgiks on olemasoleva tootmishoone fassaadi ja sokliosa soojustamine koos olemasolevate avade uuendamisega ning garaaž-alajaama osaliseks soojustamiseks soojusenergia kokkuhoiuks.

1. **Tehniline kirjeldus**

Tehnilised kirjeldused on toodud Timtar Grupp OÜ „Tootmishoone fassaadi ümberehitamise“ eelprojektis (töö nr 250410) Lisa 1 ja „Garaaz-alajaama ümberehitamise“ eelprojektis (töö nr 250410) Lisa 2.

1. **Nõuded pakkujale**

3.1 Pakkuja peab olema registreeritud Äriregistris (https://ariregister.rik.ee).

3.2 Pakkujal ei tohi olla riiklikku maksu, makse või keskkonnatasu maksuvõlgu maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist iseseisvalt avalike registrite alusel ja kõrvaldab Pakkuja, kellel nimetatud asjaolu esineb.

3.3 Pakkuja ei tohi olla pankrotis või likvideerimisel, Pakkuja suhtes ei tohi olla algatatud pankrotivõi likvideerimismenetlust, tema äritegevus ei tohi olla peatatud ja ta ei tohi olla muus sellesarnases olukorras asukohamaa õigusaktide kohaselt.

3.4. Enne pakkumuse esitamist on pakkuja kohustatud objektiga tutvuma, leppides selleks eelnevalt aja kokku tööpäevadel esmaspäevast kuni neljapäevani e-posti aadressil: tapavesi@tapavesi.ee. Objektiga tutvumine on eelduseks hankel osalemiseks.

**4. Nõuded pakkumusele**

4.1 Pakkumused tuleb esitada Lisa 3 – „Tootmishoone Pakkumuse hinnaloend“ ja Lisa 4 - „Garaaz-alajaama Pakkumuse hinnaloend“ toodud sisu kohaselt digitaalselt allkirjastatuna.

4.2 Pakkumused peavad olema jõus vähemalt 30 (kolmkümmend) päeva.

**5. Hankemenetluse kord**

5.1 Hankija kontrollib ja hindab pakkumuste vastavust käesoleva hanketeate punktis 4 toodud tingimustele.

5.2 Hankija kontrollib Pakkuja vastavust käesoleva hanketeate punktis 3 kirjeldatud tingimustele ja teeb otsuse Pakkuja kvalifitseerimise kohta.

5.3 Hindamiskriteeriumiks on pakkumuse maksumus ilma käibemaksuta.

5.4 Hankijal on õigus küsida Pakkujatelt täiendavat selgitust või tõendeid käesolevas hanketeates toodud tingimuste täitmise kohta.

5.5 Hanke tulemuste kinnitamine toimub juhatuse otsusega. Juhatuse otsus edastatakse peale kinnitamist pakkujatele kolme tööpäeva jooksul e-postiga.

5.6 Eduka Pakkujaga sõlmitakse Töövõtuleping (vt Lisa 5– Töövõtulepingu projekt).

5.7 Hankijal on õigus vähendada töömahtusid kui maksumused ületavad hanke eeldatavat maksumust ning hankija rahalisi võimalusi.

5.8 Hankijal on õigus lisaks RHS §116 sätestatud alustele lükata tagasi kõik pakkumused, kui

5.8.1. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (hankija eelarveliste vahendite kärpimine, vms);

5.8.2. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

**6. Pakkumuse esitamise tähtpäev**

6.1 Pakkumus tuleb esitada digitaalselt allkirjastatuna e-posti aadressile: tapavesi@tapavesi.ee.

6.2 Pakkumuse esitamise hilisem tähtaeg on **26. mai 2025 kell 11:00.**

**7. Info ja teabevahetus**

7.1. Täiendavat informatsiooni ja selgitusi saab esitades kirjalikult küsimuse e-posti aadressil tapavesi@tapavesi.ee.

7.2. Küsimustele vastamine toimub kolme tööpäeva jooksul. Juhul kui küsimuse või selgitustaotluse laekumise ja pakkumuse esitamise tähtaja vahele ei jää vähemalt kolme tööpäeva, ei ole hankija kohustatud vastama ja selgitusi andma.

**8. Lepingu sõlmimine**

8.1. Leping sõlmitakse hankelepingu projektis sätestatud tingimustel.

8.2. Kui edukaks tunnistatud pakkuja ei allkirjasta hankelepingut 10 päeva jooksul alates hankija poolt allkirjastatud lepingu saatmisest edukale pakkujale, käsitletakse seda pakkumuse tagasivõtmisena ning hindab hankija kõiki ülejäänud pakkumusi uuesti ja tunnistab edukaks hindamise tulemusel järgmise pakkuja.

8.3. Eelmises punktis nimetatud juhul on hankijal õigus nõuda pakkujalt kahju hüvitamist tagasivõetud pakkumuse ja järgmisena edukaks tunnistatud pakkumuse maksumuste vahe suuruses summas (RHS § 119).

8.4. Lepingu täitmise tähtaeg on 30. september 2025.

**9. Lisad**

Lisa 1 -„Tootmishoone fassaadi ümberehitamise eelprojekt“

Lisa 2 – „Garaaz-alajaama ümberehitamise eelprojekt“

Lisa 3- Tootmishoone Pakkumuse hinnaloend

Lisa 4 – Garaaz-alajaama Pakkumuse hinnaloend

Lisa 5- Töövõtulepingu projekt